SA presidentsvrou op pad na VSA | Maroela Media
Pres. Cyril Ramaphosa en die presidentsvrou, dr. Tshepo Motsepe. Foto: GCIS
Dr. Tshepo Motsepe, vrou van pres. Cyril Ramaphosa, het Dinsdag op 'n amptelike besoek na die VSA vertrek.
Dit kom voordat 'n Suid-Afrikaanse afvaardiging, gelei deur pres. Ramaphosa, die Verenigde Nasies se algemene vergadering gaan bywoon.
Motsepe sal haar haar alma mater, die Universiteit van Harvard se skool vir openbare gesondheid, besoek waar sy 'n beraad sal toespreek oor vroeë kindergesondheid en -ontwikkeling in Suid-Afrika. Sy sal ook 'n gesprek voer met 'n groep studente en fakulteite van die departement van wêreldwye gesondheid en bevolking.
Motsepe sal hierna die onthulling van 'n standbeeld van oudpres. Nelson Mandela by die Verenigde Nasies se hoofkantoor bywoon.
Motsepe het 'n meestersgraad in gesondheid wat sy aan Harvard verwerf het. Sy is 'n gekwalifiseerde mediese dokter en het baccalaureusgrade in geneeskunde en chirurgie wat sy aan die Universiteit van KwaZulu-Natal verwerf het. Sy het ook 'n maatskaplike entrepreneurskap-sertifikaatprogram by die Gordon Institute of Business Science (GIBS) voltooi.
Sy het al in private praktyke en in hospitale, insluitende die Chris Hani Baragwanath-hospitaal en die Parirenyatwa-hospitaal in Zimbabwe gewerk. Sy het ook by 'n vooraanstaande Afrika-navorsingsinstituut by Wits gewerk en was voorsitter van die Gautengse gesondheidsdepartement se akkreditasiekomitee.
Dr. Motsepe is tans die voorsitter van die African Self Help Trust (ASHA), 'n nie-winsgewende organisasie, wat vroeë kinderontwikkelingsondersteuningsprogramme vir tuisgebaseerde kleuterskole in voorheen benadeelde gemeenskappe bied.
Is Dit Nuuswaardig
Who cares.Jammer sy is nie teen plaasmoorde en grondgryp (gronddiefstal) nie.
Wie betaal nou weer hier voor. En die "shopping" wat nou weer gaan gebeur.
James aka bitterbal: gun ons presidentsvrou bietjie respek. Kyk waar het sy studeer en watter wettige grade verwerf. Seker amper so goed soos jou.